
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS ŽEMĖS ĮSTATYMO NR. I-446 7, 9 IR 11 STRAIPSNIŲ PAKEITIMO
ĮSTATYMO PROJEKTO

2025-04-28 Nr. XVP-321
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šią pastabą.
[bookmark: _GoBack]	Nei iš paties projekto, nei iš projekto aiškinamojo rašto nėra aišku, kodėl projekto 2 straipsniu keičiamo Žemės įstatymo (toliau – keičiamas įstatymas) 9 straipsnyje atsisakius nuostatos, kad sprendimus dėl valstybinės žemės, kuri yra priskirta centralizuotai valdomo valstybės turto valdytojo patikėjimo teise valdomam valstybės nekilnojamajam turtui, sklypų išnuomavimo priima centralizuotai valdomo valstybės turto valdytojas (šią funkciją palikus Nacionalinės žemės tarnybos kompetencijai), keičiamo įstatymo 8 straipsnyje paliekama kita savo turiniu beveik analogiška nuostata, pagal kurią sprendimus dėl valstybinės žemės, kuri yra priskirta centralizuotai valdomo valstybės turto valdytojo patikėjimo teise valdomam valstybės nekilnojamajam turtui, neatlygintino naudojimo (panaudos) priima ne Nacionalinė žemės tarnyba, o pats centralizuotai valdomo valstybės turto valdytojas.


Departamento direktorius							       Dainius Zebleckis

